CELEX: 62011CN0141
Language: et
Date: 2011-03-21 00:00:00
Title: Kohtuasi C-141/11: Eelotsusetaotlus, mille on esitanud Södertörns tingsrätt (Rootsi) 21. märtsil 2011 — Torsten Hörnfeldt versus Posten Meddelande AB

21.5.2011   
            
            
               ET
            
            
               Euroopa Liidu Teataja
            
            
               C 152/16
            
         Eelotsusetaotlus, mille on esitanud Södertörns tingsrätt (Rootsi) 21. märtsil 2011 — Torsten Hörnfeldt versus Posten Meddelande AB
   (Kohtuasi C-141/11)
   2011/C 152/29
   Kohtumenetluse keel: rootsi
   
      Eelotsusetaotluse esitanud kohus
   
   Södertörns tingsrätt (Rootsi)
   
      Põhikohtuasja pooled
   
   
      Hageja: Torsten Hörnfeldt
   
      Kostja: Posten Meddelande AB
   
      Eelotsuse küsimused
   
   Eespool esitatud asjaolusid arvesse võttes palub Södertörns tingsrätt Euroopa Liidu Kohtul vastata järgmistele vanuse alusel diskrimineerimise keelu üldpõhimõtte ning nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (1), artikli 6 tõlgendamisega seotud küsimustele:
   
               1.
            
            
               Kas selline siseriiklik õigusnorm nagu 67. eluaasta reegel, mis on aluseks isikute erinevale kohtlemisele vanuse alusel, võib olla õiguspärane isegi juhul, kui õigusnormi loomise konteksti või muu teabe põhjal ei ole võimalik selgelt kindlaks teha, millisel eesmärgil ja otstarbel see õigusnorm kehtestati?
            
         
               2.
            
            
               Kas selline siseriiklik pensionilejäämist käsitlev õigusnorm nagu 67. eluaasta reegel, millest ei tehta erandeid ning mille puhul ei võeta arvesse selliseid tegureid nagu pensioni suurus, mida üksikisik võib lõpuks saada, läheb kaugemale sellest, mis on taotletava eesmärgi saavutamiseks asjakohane ja vajalik?
            
         
      (1)  ELT 2000, L 303, lk 16